แก๊งเวียดนามใช้กระเป๋าเลี่ยงสแกนบาร์โค้ด ตระเวนลักทรัพย์ห้างดัง
ตร.เชียงใหม่ รวบแก๊งเวียดนาม ลงทุนนั่งเครื่องบินข้ามข้ามประเทศ ใช้กระเป๋าพิเศษบุกระดาษฟอยล์ กันเครื่องสแกนสัญญาณบาร์โค้ด ตระเวนลักเสื้อผ้าแบรนด์ดัง ภายในห้าง ก่อนบินกลับไปขายยังเวียดนาม สารภาพ ทำมาแล้ว 2 ครั้ง ได้เงินหลายแสนบาท ,เมื่อเวลา 10.30 น. วันที่ 23 มี.ค.58 พล.ต.ต.มนตรี สัมบุณณานนท์ ผบก.ภ.จ.เชียงใหม่ พร้อมด้วยเจ้าหน้าที่ตำรวจ สภ.แม่ปิง อ.เมือง จ.เชียงใหม่ ร่วมแถลงข่าวการจับกุม 5 ผู้ต้องหา แก๊งชาวเวียดนามที่เข้ามาลักทรัพย์ในพื้นที่จังหวัดเชียงใหม่ ประกอบไปด้วย นางเหวียน ที เฮือง อายุ 39 ปี นางเตริน ที มิ วัน อายุ 35 ปี นายฟราม ตุง ฮึง อายุ 28 ปี นายเหวียน ทัน ฟู อายุ 24 ปี และ น.ส.เดน ทุย อายุ 28 ปี พร้อมของกลางเสื้อ กางเกง เข็มขัด หมวกยี่ห้อดัง จำนวน 54 ชิ้น ราคา 48,570 บาท และกระเป๋าสะพายลักษณะพิเศษบุกระดาษฟอยล์ เพื่อกันเครื่องสแกนสัญญาณบาร์โค้ด จำนวน 4 ใบ,พล.ต.ต.มนตรี สัมบุณณานนท์ ผบก.ภ.จ.เชียงใหม่ เผยว่า ก่อนหน้านี้เจ้าหน้าที่ตำรวจได้รับแจ้งว่ามีแก๊งลักทรัพย์ชาวเวียดนามทำทีเป็นลูกค้าเข้ามาลักทรัพย์ในศูนย์การค้าเซ็นทรัลเฟสติวัล ถนนเชียงใหม่-ลำปาง ต.ฟ้าฮ่าม อ.เมือง จ.เชียงใหม่ จึงสั่งให้ชุดสืบสวนลงพื้นที่ตรวจสอบภาพวงจรปิด พบว่าผู้ต้องหาลงมือทำงานกันเป็นทีม โดยให้ผู้ต้องหาที่เป็นหญิงทำทีเข้าไปเลือกซื้อเสื้อผ้าราคาแพงและตีสนิทพนักงาน จากนั้นผู้ต้องหาที่เหลืออีก 4 คน ลงมือขโมยสินค้าแล้วหลบหนีไป โดยเน้นเสื้อผ้าราคาแพง ยี่ห้อยูนิโคล่เท่านั้น,จากนั้นผู้ต้องหา ได้นำเสื้อผ้าที่ขโมยออกมานำไปยัดใส่กระเป๋าสะพายที่บุด้วยกระดาษฟอยล์เพื่อป้องกันเครื่องสแกนบาร์โค้ด หลังจากที่เจ้าหน้าที่ตำรวจได้แกะรอยแก๊งคนร้าย จนสามารถตามไปจับกุมได้ที่หน้าโรงแรมอินเตอร์อินน์ ถนนท่าแพ ซอย 5 อ.เมือง จ.เชียงใหม่ ตรวจพบเสื้อผ้าที่คนร้ายโจรกรรมมาจากศูนย์การค้าหลายแห่งในจังหวัดเชียงใหม่ โดยผู้ต้องหาทั้งหมดให้การสารภาพว่า ได้นั่งเครื่องบินเข้าลักทรัพย์เสื้อผ้าแบรนด์เนม ที่ศูนย์การค้าเซ็นทรัลเฟสติวัล 1 ครั้ง และศูนย์การค้าเซ็นทรัลแอร์พอรต์เชียงใหม่ 2 ครั้ง รวมสองสาขามีมูลค่าหลายแสนบาท จากนั้นกลุ่มผู้ต้องหา จะนำของกลางขึ้นเครื่องบินกลับไปขายยังประเทศเวียดนามและเคยทำมาแล้ว 2 ครั้ง จนมาถูกจับได้ในครั้งนี้ เบื้องต้นเจ้าหน้าที่ควบคุมตัวผู้ต้องหาทั้ง 5 คน ส่งต่อให้ พ.ต.อ.พัฒน์พงษ์ ขำแก้ว พงส.ผทค. สภ.แม่ปิง ดำเนินคดีทางกฎหมายต่อไป
ตร.เชียงใหม่ รวบแก๊งเวียดนาม ลงทุนนั่งเครื่องบินข้ามข้ามประเทศ ใช้กระเป๋าพิเศษบุกระดาษฟอยล์ กันเครื่องสแกนสัญญาณบาร์โค้ด ตระเวนลักเสื้อผ้าแบรนด์ดัง ภายในห้าง ก่อนบินกลับไปขายยังเวียดนาม สารภาพ ทำมาแล้ว 2 ครั้ง ได้เงินหลายแสน
ลักทรัพย์,ฉกทรัพย์,ขโมยทรัพย์,ชาวเวียดนาม,เซ็นทรัลเฟสติวัล,แม่ปิง,เมืองเชียงใหม่,มนตรี สัมบุณณานนท์,พัฒน์พงษ์ ขำแก้ว,รร.อินเตอร์อินท์,ไทยรัฐออนไลน์,ภูมิภาค,ข่าว,ข่าวทั่วไทย,แก๊งเวียดนาม,กระเป๋า,บุกระดาษฟอยล์,สแกน,บาร์โค้ด